laion/Wikipedia-Exotic huggingface dataset:
জো কিড

জো কিড, জন স্টারগাস পরিচালিত একটি ওয়েস্টার্ন চলচ্চিত্র যা ১৯৭২ সালে মুক্তি পায়। ছবিটির কাহিনী লিখেছেন এলমোর লিওনার্ড এবং এতে অভিনয় করেছেন ক্লিন্ট ইস্টউড ও রবার্ট দাভাল। ছবিটিতে একজন সাবেক বাউন্টি হান্টার (টাকার লোভে যে মানুষ হত্যা করে), যাকে ফ্র্যাঙ্ক হার্লেন ভাড়া করেন ম্যাক্সিকান বিপ্লবী লুইস চামাকে ধরার জন্য যিনি ভূমি অধিকার আদায়ের জন্য যুদ্ধ করছে। বন্দি জো কিডকে (ক্লিন্ট ইস্টউড) আদালতে নিয়ে যাওয়া হয়। আদালত তাকে ১০ ডলার জড়িমানা অথবা ১০ দিন জেলে থাকার রায় দেয়। জো কিড ১০ দিন জেলে থাকার সিদ্ধান্ত নেয়। এমন সময় আদালতে লুইস চামার নেতৃত্তে কিছু সশ্রত্র লোক প্রবেশ করে ও অ্যাংলো নামে এক লোককে সিনিওলায় বাড়ি বানানোর অনুমতি না দেওয়ায় আদালতের সব কাগজ পুড়িয়ে ফেলে। জো কিড বিচারককে তাদের হত থেকে রক্ষা করে ও চামার দলের একজনকে হত্যা করে। চামা তার দল নিয়ে পালিয়ে যায় ও মার্শাল ববের নেতৃত্তে চামাকে ধরতে শহরের কিছু লোক চামার পিছু নেয়। মি. হারলেন নামে এক লোক কিছু ভাড়াটে লোক নিয়ে শহরে অসে ও জো কিডের জড়িমানার টাকা পরিশোধ করে তাকে মুক্ত করে। হারলেন জো কিডকে ৫০০ ডলারের বিনিময়ে লুইস চামার খোঁজ দিতে বলে ও তাকে পথ দেখিয়ে চামার আস্তানায় নিয়ে যেতে বলে। কিন্তু জো কিড প্রস্তাবটি ফিরিয়ে দেয়। এদিকে জো তার বন্ধুদের খোঁজ নিতে গিয়ে জানতে পারে লুইস চামা তার এক বন্ধুকে বেধে রেখে তার সকল ঘোড়া নিয়ে পালিয়ে গেছে ও জো কে হত্যার হুমকি দিয়েছে। জো আবার হরলেনের কাছে ফিরে ১০০০ ডলারের বিনিময়ে প্রস্তাবাট গ্রহণ করে। এরপর জো ও হরলেনের লোকজন মিলে চামার খোঁজে বের হয়। পতে তাদের সাথে রুইস চামার কিছু লোকের সাথে দেখা হয় কিন্তু তারা লুইস চামার আস্তানার কথা বলতে অস্বীকার করে হরলেন তাদের হত্যা করেন। রাত্রি যাপনের জন্য তারা হেলেন নামে লুইস চামার এক সাবেক সহকর্মীর বাড়িতে ক্যাম্প করেন। পরের দিন তারা হেলেনকে সাথে নিয়ে লুইস চামার সন্ধানে পাহাড়ের পাদদেশের এক গ্রামে উপস্থিত হয়। গ্রামে আসার পর তারা প্রতমে একজনকে গুলি করে হত্যা করে ও লুইস চামাকে সময় বেধেঁ দেয়, আগামীকাল সূর্যদোয়ের আগে লুইস চামা পাহাড় থেকে না আসলে পাঁচ জনকে হত্যা করা হবে এবং এভাবে চলবে। এদিকে জো কিড পক্ষ ত্যাগ করে গ্রামের লোকদের বাচাঁনোর পথ খোজতে থাকে। এরপর জো কিড লুইস চামার সাথে দেখা করে ও চামাকে সাথে নিয়ে হরলেনের কিছু লোককে হত্যা করে। এদিকে হরলেন শহরে ফিরে আসে। জো, লুইস ও তার লোক মিলে শহরে আক্রমণ করে হরলেন ও হরলেনের ভাড়াটে খুনিদের হত্যা করে। ক্লিন্ট ইস্টউডের চলচ্চিত্রসমূহ Glenn Lovell, Escape Artist: The Life and Films of John Sturges, University of Wisconsin Press, 2008 p277 Hughes, Howard (২০০৯)। Aim for the Heart। London: I.B. Tauris। আইএসবিএন 978-1-84511-902-7।  McGilligan, Patrick (১৯৯৯)। Clint: The Life and Legend। London: Harper Collins। আইএসবিএন 0-00-638354-8।  ইন্টারনেট মুভি ডেটাবেজে জো কিড (ইংরেজি) অলমুভিতে Joe Kidd (ইংরেজি)
২০১২–১৩ বাংলাদেশ প্রিমিয়ার লিগ (ফুটবল)

২০১২-১৩ গ্রামীণফোন বাংলাদেশ লিগ শুরু হয় ১৩ নভেম্বর ২০১২ এবং শেষ হয় ৮ মে ২০১৩ তারিখে। ৯টি দল একে-অপরের সঙ্গে হোম এবং এওয়ে ভিত্তিতে খেলে। শেখ রাসেল ক্রীড়া চক্র লিগ চ্যাম্পিয়ন্স হয়, এটি শেখ রাসেলের প্রথম বাংলাদেশ প্রিমিয়ার লিগ শিরোপা। সেই সাথে তারা ২০১৪ এএফসি প্রেসিডেন্টস কাপে খেলার যোগ্যতা অর্জন করে। লিগ শেষে আরামবাগ ক্রীড়া সংঘের অবনমন ঘটে। গত বছর ফরাশগঞ্জ স্পোর্টিং ক্লাব এবং রহমতগঞ্জ এমএফএসের লিগে অবনমন হয়েছিল। এই বছর তাদের পরিবর্তে কোন দলকে অন্তর্ভুক্ত করা হয় নি, ফলে ৯টি দল নিয়ে এই বছর লিগ অনুষ্ঠিত হয়। ঢাকা ফেনী গোপালগঞ্জ বাংলাদেশ ফুটবল ফেডারেশন সকারওয়ে.কম ফুটবল প্রবেশদ্বার
২০১৩-এ আন্তর্জাতিক ক্রিকেট

২০১৩-এ আন্তর্জাতিক ক্রিকেট (ইংরেজি: International cricket in 2013) মৌসুম ২০১৩ সালের এপ্রিল থেকে সেপ্টেম্বর পর্যন্ত চলে। এ মৌসুমেই ২০১৩ সালের আইসিসি চ্যাম্পিয়ন্স ট্রফির শেষ প্রতিযোগিতা অনুষ্ঠিত হয়েছে বলে ধারণা করা হচ্ছে। মৌসুমের শুরুতে নিম্নবর্ণিত দলীয় র‌্যাঙ্কিং ছিল: টীকা অপর্যাপ্ত খেলায় অংশগ্রহণের জন্য জিম্বাবুয়ে বর্তমানে টেস্টে র‌্যাঙ্কিংবিহীন অবস্থায় রয়েছে। তাদের ২৬৩ পয়েন্ট এবং রেটিং সংখ্যা ৩৮।      ২০১৩ ডিভিশন সিক্সে খেলার যোগ্যতা অর্জন করে ও চূড়ান্ত খেলায় লড়বে      ২০১৩ ডিভিশন সেভেনে খেলার যোগ্যতা অর্জন করে ও ৩য় স্থান নির্ধারণী খেলায় লড়বে      ২০১৩ ডিভিশন এইটে খেলার যোগ্যতা অর্জন করে ও ৫ম স্থান নির্ধারণী খেলায় লড়বে ২০১৪ ক্রিকেট বিশ্বকাপ যোগ্যতা নির্ধারণী খেলায় অংশগ্রহণের যোগ্যতা অর্জন করে ও চূড়ান্ত খেলায় লড়বে      ২০১৫ ডিভিশন থ্রী-এ খেলার যোগ্যতা অর্জন করে ও ৩য় স্থান নির্ধারণী খেলায় লড়বে      ২০১৪ ডিভিশন ফোর খেলার যোগ্যতা অর্জন করে ও ৫ম স্থান নির্ধারণী খেলায় লড়বে      ২০১৪ ডিভিশন ফাইভ ও চূড়ান্ত খেলায় অংশগ্রহণ করবে      ২০১৫ ডিভিশন সিক্স ও ৩য় স্থান নির্ধারণী খেলায় অংশগ্রহণ করবে      ২০১৫ ডিভিশন সেভেন ও ৫ম স্থান নির্ধারণী খেলায় অংশগ্রহণ করবে "Future Tours Programme" (পিডিএফ)। ১২ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ মে ২০১৩।  "Reliance ICC Rankings – ICC Team Rankings, ICC Test Rankings, ICC ODI Rankings"। International Cricket Council। ২০১২-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৩-২৬।  2013 season on ESPN Cricinfo
আলী আহমেদ জিয়াউদ্দিন

আলী আহমেদ জিয়াউদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আলী আহমেদ জিয়াউদ্দিনের পৈতৃক বাড়ি মানিকগঞ্জের শিবালয় উপজেলার মুক্তারনগর গ্রামে। তার বাবার নাম এ বি এম রাফিউদ্দিন এবং মায়ের নাম সুলতানা রাজিয়া। আলী আহমেদ জিয়াউদ্দিন ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের প্রথমার্ধে ভারতে যান। ক্র্যাক প্লাটুনের সদস্য হিসেবে প্রশিক্ষণ নেন। আলী আহমেদ জিয়াউদ্দিন মুক্তিবাহিনীর ২ নম্বর সেক্টরের ক্র্যাক প্লাটুনের একজন দুর্ধর্ষ সদস্য ছিলেন। ১৯৭১ সালে অবরুদ্ধ ঢাকায় বেশ কয়েকটি অপারেশনে অংশ নেন তিনি। এর মধ্যে হোটেল ইন্টার কন্টিনেন্টালের (পরে শেরাটন, এখন রূপসী বাংলা) অপারেশন অন্যতম। মুক্তিযুদ্ধ শুরু হওয়ার পর মে মাস থেকে পাকিস্তানের সামরিক সরকার বারবার প্রচার করে যাচ্ছিল, বাংলাদেশে (পূর্ব পাকিস্তান) পুরোপুরি স্বাভাবিক অবস্থা বিরাজ করছে। কোনো যুদ্ধ-পরিস্থিতির উদ্ভব হয়নি। এ বিভ্রান্তিকর তথ্যে বিদেশিরা যাতে বিভ্রান্ত না হন, সে জন্য মুক্তিবাহিনীর ক্র্যাক প্লাটুনের সদস্যরা ৯ জুন ঢাকার হোটেল ইন্টার কন্টিনেন্টালে দুঃসাহসিক একটি অপারেশন করেন। এই অপারেশনে আলী আহমেদ জিয়াউদ্দিনের সহযোদ্ধা ছিলেন মোফাজ্জল হোসেন চৌধুরী মায়া (বীর বিক্রম), কামরুল হক (বীর বিক্রম) এবং হাবিবুল আলম (বীর প্রতীক)। তারা যে গাড়িতে করে এসে অপারেশন করেন, সেই গাড়ি চালান বাদল নামের একজন। তিনি ছিলেন পাকিস্তান টিভির ঢাকা কেন্দ্রের ক্যামেরাম্যান। হোটেলের গেটে প্রহরারত পাকিস্তানি সেনা ও পুলিশ কিছু বুঝে ওঠার আগেই আলী আহমদ জিয়াউদ্দিনসহ তিনজন গাড়ি থেকে নেমে চারটি গ্রেনেড ছোড়েন। তখন পোর্চে দাঁড়ানো ছিল বিদেশি প্রতিনিধিদের ব্যবহূত গাড়িবহর। প্রথম ও চতুর্থ গ্রেনেড ছোড়েন আলী আহমেদ জিয়াউদ্দিন। প্রথম গ্রেনেড বিস্ফোরণে বহরের শেভ্রোলেট গাড়িটি কয়েক ফুট ওপরে উঠে নিচে পড়ে এবং ক্ষতিগ্রস্ত হয়। কয়েক সেকেন্ডের ব্যবধানে দ্বিতীয় ও তৃতীয় গ্রেনেড ছোড়েন যথাক্রমে মোফাজ্জল হোসেন চৌধুরী এবং হাবিবুল আলম। বিশ্বব্যাংকের একটি প্রতিনিধিদল এবং পাকিস্তানকে সাহায্য প্রদানকারী কনসোর্টিয়ামের চেয়ারম্যান তখন বাংলাদেশ সফরে এসেছিলেন। তারা সে সময়ে উঠেছিলেন ইন্টার কন্টিনেন্টালে। উদ্দেশ্য ছিল, পাকিস্তানের বিশেষত পূর্ব পাকিস্তানের অর্থনৈতিক পরিস্থিতি নিরূপণ ও বৈদেশিক সাহায্যের চাহিদা এবং অন্যান্য পরিস্থিতি যাচাই করা। তারা ঢাকায় থাকাকালে তাদের পিলে চমকে দিয়ে ইন্টার কন্টিনেন্টাল প্রচণ্ড বিস্ফোরণের শব্দে কেঁপে ওঠে। মুক্তিযোদ্ধা আলী আহমেদ জিয়াউদ্দিন মুক্তিযুদ্ধকালে কয়েকজন সহযোদ্ধা মিলে একটি অঙ্গীকার করেছিলেন। বাংলাদেশ স্বাধীন হওয়ার পর তারা সবাই নিজ নিজ এলাকায় যাবেন। সেখানে স্থায়ীভাবে থেকে সামাজিক ও কৃষি উন্নয়নের জন্য কাজ করবেন। স্বাধীনতার পর তার সহযোদ্ধাদের মধ্যে একমাত্র তিনিই তার এ অঙ্গীকার রক্ষা করেন। নিজ এলাকায় গিয়ে এ কাজে আত্মনিয়োগ করেন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২২-১২-২০১২"। ২০১৮-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
মোহাম্মদ জাকারিয়া পিন্টু

মোহাম্মদ জাকারিয়া পিন্টু (জন্ম: ১ জানুয়ারি ১৯৪৩; জাকারিয়া পিন্টু নামে সুপরিচিত) হলেন বাংলাদেশের একজন সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন। ১৯৯৫ সালে তিনি বাংলাদেশ সরকার কর্তৃক ক্রীড়া বিভাগে স্বাধীনতা পুরস্কার অর্জন করেন। মোহাম্মদ জাকারিয়া পিন্টু ১৯৪৩ সালের ১লা জানুয়ারি তারিখে ব্রিটিশ ভারতের বেঙ্গল প্রেসিডেন্সির নওগাঁয় জন্মগ্রহণ করেছেন। তার ছোট ভাই মইনুদ্দিন একজন ফুটবল খেলোয়াড় ছিলেন। বাংলাদেশ ফুটবল ফেডারেশনের সভাপতি কাজী সালাহউদ্দিন অভিযোগ করেছিলেন, পিন্টু ২০১২ সালের বাংলাদেশ ফুটবল ফেডারেশন নির্বাচনে সভাপতি পদের মনোনয়নপত্র প্রত্যাহারের জন্য তহবিল চেয়েছিলেন। তবে পরবর্তীকালে পিন্টু এই অভিযোগ অস্বীকার করেছেন। "'Shadhin Bangla Football Dal': A team like no other"। টিবিএস নিউজ। ১৬ ডিসেম্বর ২০১৯। সংগ্রহের তারিখ ৭ মার্চ ২০২১।  "Pintoo demands Salahuddin apology"। The Daily Star (ইংরেজি ভাষায়)। ২০১৬-০৪-১০। সংগ্রহের তারিখ ২০১৮-০৯-১৪।  "Independence Day Award" (পিডিএফ)। Government of Bangladesh। সংগ্রহের তারিখ ২০১৮-০৯-১৪।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।
উড়ুক্কু মাছ

উড়ুক্কু মাছ (ইংরেজি: Flying fish) বা (লাতিন ভাষা: Exocoetidae) হচ্ছে Beloniformes বর্গের একটি পরিবার। এসব মাছ সমুদ্রের উপরিভাগে অল্প দূরত্ব অবধি উড়ার ক্ষমতা রাখে।বিশ্বজুড়ে ৭১ প্রজাতির উড়ুক্কু মাছের সন্ধান পাওয়া গেছে। এদের বক্ষ পাখনা (Pectoral fin) এবং কোনো কোনো ক্ষেত্রে শ্রোণী পাখনাও (Pelvic fin) প্রসারিত হয়ে ডানার মতন গঠন তৈরী করে। এই মাছের অধিকাংশই সামুদ্রিক এবং সাধারণত ঝাঁক বেঁধে চলে। অতি দ্রুত সাঁতার কাটতে গিয়ে এরা অনেক সময়ে জলের একেবারে উপরিভাগে চলে আসে এবং পাখনা মেলে বাতাসে উড়াল দেয়। বাতাসের গতি বা ঢেউযের অবস্থার উপর নির্ভর করে এরা ৩০ সেকেন্ড অবধি বাতাসে ভেসে থাকতে পারে। সুগঠিত পাখনা বিশিষ্ট এসব মাছের কোনো কোনোটি জলের উপরিভাগ থেকে ১০ মিটার উচ্চতায় প্রায় ৪০০ মিটার দূরত্ব অবধি চলতে পারে। এই কারণে অনেক সময় এই মাছ আচমকা সমুদ্রগামী জাহাজের ডেকের উপর আছড়ে পড়ে। উষ্ণমন্ডলের সব সাগরেই এই মাছ দেখা যায়। এদের দৈর্ঘ্য ১০ থেকে ৩০ সেমি অবধি হতে পারে। এরা মূলত শত্রুর হাত থেকে রক্ষা পাওয়ার জন্যই বাতাসে উড়াল দিয়ে থাকে । আকাশে পাখি ওড়ার আট কোটি বছর আগে থেকেই উড়ুক্কু মাছের রাজত্ব। ডাইনোসরের আগে থেকেই এ মাছের অস্তিত্ব ছিল। এখনও রয়েছে গ্রীষ্মমণ্ডলীয় সাগরে। উড়ুক্কু মাছ বলতে কিন্তু কোনো নির্দিষ্ট প্রজাতির মাছকে বোঝায় না। ওড়ার জন্য উড়ুক্কু মাছের কিন্তু কোনো ডানা নেই। আছে চ্যাটাল, ঢাউস, ফাঁপা বক্ষপাখনা। পাখনার ভেতরে হাওয়া ভরা থাকায় ওজনেও হালকা। এই বক্ষপাখনার সাহায্যেই বাতাসে ভেসে থাকতে পারে। জানিয়ে রাখা ভালো, এই ওড়াউড়ি কিন্তু প্রকৃত উড্ডয়ন নয়। একে বলে গ্লাইডিং। আরও সহজ করে বললে, বাতাসে ভেসে থাকা। পানি ছেড়ে হাওয়ায় ভাসার পেছনে রয়েছে দুটি উদ্দেশ্য। প্রথমটা হলো, প্ল্যাঙ্কটন জাতীয় খাবার খেতে পানির ওপরে উঠতেই হয়। দ্বিতীয়টা হলো আত্মরক্ষা। বড় মাছের তাড়া খেয়ে পালিয়ে বাঁচার জন্য পানি ছেড়ে হাওয়ায় উঠে কোনোমতে পালিয়ে বাঁচা। পানির নিচে গড়পড়তা উড়ুক্কু মাছের বেগ হয় ঘণ্টায় ৬০ কিলোমিটারের কাছাঁকাছি। তবে পানির বাইরে তাদের গতিবিধি কিন্তু আকাশের চোখ তুলে দেওয়ার মতো। ভাবা যায়! পানির ওপরে ৩১২ ফুট উচ্চতা পর্যন্ত তারা দিব্যি ভেসে বেড়াতে পারে! রঙ-বেরঙের আলোর প্রতি উড়ুক্কু মাছের রয়েছে মারাত্মক দুর্বলতা। এই আলোর নেশাকে কাজে লাগায় মাছ শিকারিরা। নজরকাড়া নানা রকম আলো দেখাতে দেখাতে সুকৌশলে ছড়ানো জালের মধ্যে আটকে ফেলে। তখন সাঁতার হোক বা ওড়া, সব জারিজুরি খতম হয়ে যায়। উড়ুক্কু মাছ খেতে সুস্বাদু। বাণিজ্যিকভাবে জাপান, ভিয়েতনাম, বার্বাডোস ও ভারতে এ মাছ প্রচুর ধরা হয়। বিপুল পরিমাণ উড়ুক্কু মাছের কারণে ক্যারিবীয় দ্বীপরাষ্ট্র বার্বাডোসের নামই ছিল 'উড়ুক্কু মাছের ভূমি'। এই উড়ুক্কু মাছ সে দেশের জাতীয় মাছও বটে। বাংলাদেশের এই উড়ুক্কু মাছের দুটি গণে তিনটি প্রজাতি আছে। সেগুলো হলো: Cypselurus comatus, Cypselurus poecilopterus, Exocoetus volitans। Flying and gliding animals Neuston Tradeoffs for locomotion in air and water http://www.fishbase.in/identification/SpeciesList.php?famcode=206#result মাছও উড়তে পারে![স্থায়ীভাবে অকার্যকর সংযোগ] উইকিমিডিয়া কমন্সে উড়ুক্কু মাছ সংক্রান্ত মিডিয়া রয়েছে। ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Flying-fish নিবন্ধ তথ্য রয়েছে। May 2008 video of 45 second flight Fishbase entry for flyingfish Explanation Pictures Flying Fish, National Geographic Society ওয়েব্যাক মেশিনে আর্কাইভকৃত ১৭ অক্টোবর ২০০৭ তারিখে টেমপ্লেট:Diversity of fish
মোহাম্মদ খালেদ হোসেন

মোহাম্মদ খালেদ হোসেন, (জন্ম: ১৯৭৯ - মৃত্যু: ২০ মে ২০১৩) যিনি সজল খালেদ নামে বেশি পরিচিত, এভারেস্ট জয় করে ফেরার পথে মৃত্যুবরণকারী প্রথম বাংলাদেশী৷ পৃথিবীর সর্বোচ্চ চূড়া এভারেস্ট জয় করে নামার পথে ৮,৬০০ মিটার উচ্চতায় ‘অজানা কারণে’ মারা যান তিনি৷ এর আগে হিমালয়ের মেরা পিক, চুলু ওয়েস্ট ও লান্সিসারি চূড়া জয় করেছিলেন তিনি। মোহাম্মদ খালেদ হোসেনের গ্রামের বাড়ি মুন্সীগঞ্জের শ্রীনগর উপজেলার আটপাড়া ইউনিয়নের সিংপাড়া হাসারগাঁও গ্রামে। তার বাবার নাম আব্দুল আজিজ ও মায়ের নাম সখিনা বেগম। চার ভাই ও দুই বোনের মধ্যে তিনি সবার ছোট। তিনি আদমজী ক্যান্টনমেন্ট কলেজ পড়াশোনা করেন; ১৯৯৩ সালে এসএসসি, ১৯৯৫ সালে এইচএসসি পাস করে কম্পিউটার বিজ্ঞান ও প্রকৌশল বিভাগে স্নাতক এবং ফিল্ম স্টাডিজে স্নাতকোত্তর সম্পন্ন করেন। মোহাম্মদ খালেদ হোসেনের স্ত্রীর নাম তাহমিনা খান শৈলী। তাদের একমাত্র সন্তানের নাম সুস্মিত হোসেন। পর্বতারোহণ ছাড়াও মোহাম্মদ খালেদ হোসেনের পরিচালনায় ২০১৩ সালে কাজলের দিনরাত্রি নামে একটি শিশুতোষ চলচ্চিত্র মুক্তি পেয়েছে। সরকারি অনুদানের এ চলচ্চিত্রটি জনপ্রিয় লেখক মুহম্মদ জাফর ইকবালের গল্প অবলম্বনে তৈরি। খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন। এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল। এভারেস্টের সর্বোচ্চ চূড়া (২৯,০৩৫ ফুট) জয় করে নেমে আসার পথে সাউথ সামিটে (উচ্চতা প্রায় ২৮,৭৫০ ফুট) পৌঁছার পর খালেদ হোসেন শারীরিকভাবে দুর্বল হয়ে পড়েন। এ কারণে তিনি পা ফেলতে পারছিলেন না। ৮,৬০০ মিটার উচ্চতায় অবস্থান কালে পর্বতারোহী খালেদ মারা যান। খালেদ ২০০৬ সালে সিকিমের ফ্রে পর্বত, ২০০৯ সালে নেপালের মাকালু, ২০১০ সালে হিমালয়ের বাংলাদেশ-নেপাল ফ্রেন্ডশিপ পিক এবং ২০১১ সালে অন্নপূর্ণা রেঞ্জের সিংগুচুলি পর্বত জয় করেন। পর্বতারোহণ নিয়ে এডমন্ড ভিস্টর্সেলের লেখা একটি বইও তিনি অনুবাদ করেছেন, যার নাম পর্বতের নেশায় অদম্য প্রাণ। মুসা ইব্রাহীম মোহাম্মদ আবদুল মুহিত নিশাত মজুমদার ওয়াসফিয়া নাজরীন বাবর আলী "ঢাকা ট্রিবিউন"। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ২১ মে ২০১৩।  "পরিবর্তন ডট কম"। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ২১ মে ২০১৩।  "বিডিনিউজ২৪ ডট কম"। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ২১ মে ২০১৩।  "বাংলানিউজ২৪ ডট কম"। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ২১ মে ২০১৩।  দৈনিক কালের কন্ঠ[স্থায়ীভাবে অকার্যকর সংযোগ] দি ডেইলি স্টার "এভারেস্টে ঝরে গেল বাংলাদেশির প্রাণ"। প্রথম আলো। ২১ মে ২০১৩। ২০১৪-০৪-২২ তারিখে মূল থেকে আর্কাইভ করা। সংগ্রহের তারিখ ২১ মে ২০১৩।  "Everest triumph ends in tragedy"। দি ডেইলি স্টার। ২২ মে ২০১৩। সংগ্রহের তারিখ ২২ মে ২০১৩।
ট্রু গ্রিট (২০১০-এর চলচ্চিত্র)

ট্রু গ্রিট ২০১০ সালে মুক্তিপ্রাপ্ত একটি আমেরিকান ওয়েস্টার্ন চলচ্চিত্র। ছবিটি পরিচালনা করেছেন জুয়েল ও ইথান কয়েন এবং ছবিটি ১৯৬৮ সালের চার্লস পোর্টিস এর একই নামে উপন্যাস থেকে তৈরি দ্বিতীয় চলচ্চিত্র। ট্রু গ্রিটের চলচ্চিত্রায়ন শুরু হয় ২০১০ সালের মার্চে ও ২২ ডিসেম্বর, ২০১০ সালে অফিসিয়ালি এটি যুক্তরাষ্ট্রে মুক্তি পায়। ২০১১ সালের ১০ ফেব্রুয়ারি চলচ্চিত্রটি ৬১তম বার্লিন আন্তর্জাতিক চলচ্চিত্র উৎসবে প্রদর্শিত হয়। ছবিটি দশটি একাডেমি পুরস্কারের জন্য মনোনীত হয়ঃ শ্রেষ্ঠ ছবি, শ্রেষ্ঠ পরিচালক, শ্রেষ্ঠ অভিযোজিত চিত্রনাট্যের, শ্রেষ্ঠ অভিনেতা, সহযোগী চরিত্রে শ্রেষ্ঠ অভিনেত্রীর, শ্রেষ্ঠ শিল্প নির্দেশনা, শ্রেষ্ঠ চলচ্চিত্রকার, সেরা কস্টিউম ডিজাইন, মিক্সিং সেরা সাউন্ড ও সেরা সাউন্ড সম্পাদনা। ছবিটি ব্লুরে ও ডিভিডিতে ৭ জুন, ২০১১ সালে মুক্তি পায়। ১৪ বছরের ম্যাটি রসের বাবাকে টম চেনি নামে এক ডাকাত গুলি করে হত্যা করে ও তার ঘোড়া নিয়ে পালিয়ে যায়। ম্যাটি রস ইয়েল কাউন্টি থেকে তার বাবার লাশ দাফন করতে ও তার বাবার খুনিকে আইনের হাতে তুলে দিতে যে শহরে তার বাবা খুন হন সে শহরে চলে আসে।ম্যাটি প্রথমে তার বাবার খুনিকে ধরার জন্য কি কি ব্যবস্থা নেওয়া হয়েছে তা শেরিফের কাছে জানতে চায় ও সে আরো জানতে চায় সবচেয়ে ভালো মার্শাল কে? যাকে ভাড়া করলে তার বাবার হত্যাকারীকে ধরে দিতে পারবে। শেরিফ কগবার্ন নামে এক মার্শালের খবর জানায়। ম্যাটি তার বাবা যার কাছে কাজ করত তার কাছ থেকে ৩২০ ডলার নিয়ে ১০০ ডলার দিয়ে কগবার্নকে ভাড়া করে তার বাবার খুনিকে ধরার জন্য। লাবোইফ নামে আরেক বাউন্টি হান্টারের (যে টাকার লোভে মানুষ খুন করে) সাথে তাদের পরিচয় হয়। লাবোইফ জানায় এক সেনেটরকে খুন করার জন্য টম চেনির নামে পুরস্কার ঘোষণা করা হয়েছে এবং সে তাকে মারতে যাচ্ছে। তাদের তিনজনের উদ্দেশ্য একই হওয়াতে তারা একসাথে যাত্রা করে। পথে লাবোইফ ও কগবার্ন এর সাথে বাগবিতন্ডা হয় ও তারা আলাদা হয়ে যায়। এরপর তারা আবার একত্র হয়। যাত্রাপথে একদিন সকালে ঘুম থেকে উঠে ম্যাটি নদীতে পানি আনতে গেলে সে নদীর অপর পাশে টমকে দেখতে পায় এবং তাকে গুলি করে। কিন্তু অহত অবস্থাতেও টম ম্যাটিকে তুলে নিয়ে যায়। এরপর লাবোইফ ম্যাটিকে উদ্ধার করে। তারপর লাবোইফ ও কগবার্ন সিলে টম চেনি ও তার দলকে হত্যা করে। ফেরার সময় ম্যাটি একটি কূপে পড়ে যায় এবং কগবার্ন ও লাবোইফ মিলে তাকে সেখান থেকে টেনে তুলে কিন্তু ম্যাটিকে সাপ দংশন করে। তখন কগবার্ন ম্যাটিকে নিয়ে এক বাড়িতে উপস্থিত হয়।বড় হয়ে ম্যাটি একদিন ম্যাটি কগবার্নকে খুজতে যায় এবং শুনতে পায় কগবার্ন দুইদিন আগেই মারা গেছে। "True Grit"। Boxoffice Mojo। ৭ মে ২০১১।  Washington, DC, Film Society website. "Coen Brothers' True Grit to Open the 61st Berlinale"। berlinale.de। ২০১০-১২-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-২১।  দাপ্তরিক ওয়েবসাইট True Grit at the Internet Movie Database True Grit at Metacritic True Grit at Rotten Tomatoes বক্স অফিস মোজোতে ট্রু গ্রিট (ইংরেজি) Roger Ebert Review ওয়েব্যাক মেশিনে আর্কাইভকৃত ১১ মার্চ ২০১৩ তারিখে
সি আর রাও

কালিয়ামপুদি রাধাকৃষ্ণ রাও (ইংরেজি: Calyampudi Radhakrishna Rao) (জন্ম: ১০ই সেপ্টেম্বর ১৯২০ - ২২ আগস্ট ২০২৩) ছিলেন একজন ভারতীয় আমেরিকান পরিসংখ্যানবিদ। তিনি বর্তমানে পেনসিলভেনিয়া স্টেট বিশ্ববিদ্যালয়-এর অবসরপ্রাপ্ত অধ্যাপক এবং বাফেলো বিশ্ববিদ্যালয়-এর গবেষণা অধ্যাপক। তার সবচেয়ে বিখ্যাত আবিষ্কারের মধ্যে "ক্র্যামার-রাও বাউন্ড" এবং "রাও ব্ল্যাকওয়েল উপপাদ্য" উল্লেখযোগ্য। ভারত সরকার ১৯৬৮ ও ২০০১ সালে তাকে যথাক্রমে পদ্মভূষণ এবং পদ্মবিভূষণ প্রদান করেন। তিনি ২০১১ সালে "গোল্ড মেডাল গাই" পান। এটা পরিসংখ্যান সর্বোচ্চ পুরস্কার হিসেবে বিবেচনা করা হয়। ভারতীয় দৈনিক দ্য টাইমস অফ ইন্ডিয়া তাকে সর্বকালের সেরা ১০ ভারতীয় বিজ্ঞানীর তালিকায় অন্তর্ভুক্ত করে। তিনি ২০০২ সালে বিজ্ঞানের উপর মার্কিন যুক্তরাষ্ট্রের জাতীয় পদক পান। তিনি ২০২৩ সালের ২৩ আগস্ট মৃত‍্যুবরণ করেন। "The Numberdars"। ২৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০১৩।  http://www.crraoaimscs.org/crrao_news.html "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০১৩।  C. R. Rao Advanced Institute of Mathematics, India Prof. Rao's page at Penn State Prof. Rao's page at the University at Buffalo ET Interviews: Professor C. R. Rao on the Econometric Theory page. Royal Society citation 1967[স্থায়ীভাবে অকার্যকর সংযোগ]
গোল্লাছুট

গোল্লাছুট বাংলাদেশের কিশোর-কিশোরীদের অন্যতম জনপ্রিয় খেলা। গ্রাম ছাড়াও বাংলাদেশের শহরাঞ্চলেও এই খেলা ব্যাপক প্রচলিত। ঢাকা, ময়মনসিংহ, ফরিদপুর, মাদারীপুর, বরিশাল , খুলনা, পাবনায় এই খেলার প্রচলন সবচেয়ে বেশি। এই খেলা বাইরে অর্থাৎ স্কুলের মাঠ অথবা খোলা জায়গায় শিশুরা খেলে থাকে। গোল্লাছুট খেলায় দুটি দল থাকে। মাটিতে এক জায়গায় গর্ত করে একটি লাঠি পুতে তাকে কেন্দ্র হিসেবে ধরা হয়, এই লাঠিকে কেন্দ্র করে বৃত্ত তৈরি করে ২৫/৩০ ফুট দূরে আরো একটি রেখা টেনে সীমানা নির্ধারন করা হয়। বৃত্ত তৈরি করে ঘুরতে হয় বলে একে “গোল্লা” এবং আঞ্চলিক ভাষায় ছুট হলো দৌড়ানো। এভাবেই খেলার নাম হয়েছে গোল্লাছুট। খেলার শুরুতে প্রথম দুজন দলপতি নির্ধারন করা হয়। দলপতিদের বলা হয় “গোদা”। দুদলেই সমান সংখ্যক খেলোয়াড় থাকে (৫ অথবা ৭ জন)। দলপতি মাটিতে পুঁতা কাঠি এক হাতে ধরে অপর হাতে তার দলের অন্য খেলোয়াড়ের হাত ধরে থাকে। এভাবে তারা পরস্পরের হাত ধরে কেন্দ্র স্পর্শ করে ঘুরতে থাকে। তাদের লক্ষ্য হলো বৃত্তের বাইরে যে কাঠি বা গাছ (দ্বিতীয় লক্ষ্যবস্তু) থাকে তা দৌড়ে স্পর্শ করা। অপরদিকে দৌড়ে বৃত্ত থেকে বের হওয়ার পর কিন্তু কাঠি স্পর্শ করার আগেই বিপক্ষ দলের খেলোয়াড়রা যদি ওই দলের কোন খেলোয়াড়কে স্পর্শ করতে পারে তাহলে সে এই দানে (পর্ব) খেলা থেকে বাদ যাবে। এভাবে শেষ পর্যন্ত দলপতিরও দৌড়ে কাঠি স্পর্শ করতে হবে। কোন খেলোয়াড়ই লক্ষ্যে পৌঁছতে না পারলে প্রতিপক্ষ খেলোয়াড়রা দান পায়। এক্কাদোক্কা দাড়িয়াবান্দা কানামাছি বরফ-পানি বউচি ছোঁয়াছুঁয়ি Wakil Ahmed। "Gollachhut"। বাংলাপিডিয়া। ২০১৩-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।  সাবিকুন্নাহার রীতা (সেপ্টেম্বর ২৭, ২০১০)। "গ্রাম-বাংলার খেলাধুলা- গোল্লাছুট"। kishorgonj.com। সংগ্রহের তারিখ ২০১৩-০৫-২২।
নুনতা খেলা

নুনতা (কুতকুতে নামেও পরিচিত) বাংলাদেশের অন্যতম গ্রামীণ খেলা। শিশু/কিশোররা সাধারণত এই খেলা খেলে থাকে। এই খেলা সাধারণত দলবেধে খেলতে হয়। দল যত ভারী হয় খেলা তত মজার হয়। নুনতা খেলায় একজন একটি বৃত্তাকার ঘরের মলিক থাকে এবং তাকে অন্যদের দৌড়ে ধরতে হয়। যশোর ও খুলনায় নুনতাকে কুতকুতে খেলাও বলা হয়। নুনতা খেলায় প্রথমে মাটিতে দাগ কেটে বৃত্তাকার ঘর বানানো হয়। এরপর একজনকে “নুনতা” নির্বাচন করা হয় ও সে ঘরের বাইরে থাকে। অন্যরা ঘরের ভেতরে অবস্থান করে। নুনতা ঘরের বাইরে থেকে ছড়া কাটতে থাকে “নুনতা বলোরে”। অন্যরা সমস্বরে বলতে থাকে “এক হলোরে”। এভাবে “নুনতা” সাত পর্যন্ত বলার পর অন্যদের প্রশ্ন জিগ্গেস করে। প্রশ্ন করা শেষ হলে ঘরের ভেতর থেকে সবাই দৌড়ে পালায় ও “নুনতা” সেই ঘর দখল করে। এরপর “নুনতা” শ্বাস বন্ধ করে গুণ-গুণ শব্দে বা ছড়া কাটতে কাটতে বের হয়ে অন্যদের ধরার চেষ্টা করে। যাকে প্রথম ধরতে পারে সে এসে “নুনতার” সাথে যোগ দিয়ে অন্যদের ধরার চেষ্টা করে আর এভাবেই নুনতার দল ভারী হয়। যে সবার শেষে ধরা পরে, সে পরবর্তী পর্বের জন্য ঘরের মালিক হয়। এখানে উল্লেখ্য “নুনতা” যদি দৌড়ানো অবস্থায় শ্বাস নেয় তাহলে অন্যরা তাকে ছুঁয়ে দেয় এবং ঘেরে পৌঁছানো না পর্যন্ত পিঠে মারতে থাকে। নুনতা খেলার সময় যে ছড়াটি বলতে হয়ঃ নুনতা বলোরে এক হলোরে নুনতা বলোরে দুই হলোরে....(এভাবে সাত পর্যন্ত) ...আমার ঘরে কে? -আমি রে। কি খাস? -লবণ খাই। লবণের সের কত? -এইটা লবণের দাম দিবি কবে? -লাল শুক্কুরবারে (শুক্রবার)। কয় ভাই? কয় বোন? -পাঁচ ভাই, পাচঁ বোন। একটা বোন দিয়ে যা.. -ছঁতে পারলে নিয়ে যা। জেড এম সাদ। "বাঙালির খেলা"। সাপ্তাহিক ২০০০। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "লোকক্রীড়া"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  মোহাম্মদ আসাদ (২ অক্টোবর ২০১০)। "নুনতা খেলা"। দৈনিক কালের কন্ঠ। ঢাকা। সংগ্রহের তারিখ ২০১৩-০৫-২২।  "মজার খেলা নুনতা"। ১৯ সেপ্টেম্বর ২০১২। ২০১৩-০৬-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।  "নুনতা"। বিডিনিউজ২৪.কম। ২০১৩-০৫-২০ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।
মরিচা ফুল

মরিচা বা কাকটুরী বা বন কার্পাস বা ইপিকাক (ইংরেজিঃ Tropical Milkweed, Blood Flower or Mexican Butterfly Weed) একটি চিরসবুজ, খাড়া কাণ্ড বিশিষ্ঠ, বহুবর্ষজীবী ছোট গুল্ম জাতীয় উদ্ভিদ। এটি সাধারনত জঙ্গলে জন্মাতে দেখা যায়। মরিচা ফুল প্রাকৃতিকভাবে উষ্ণমন্ডলে যেমন, ওয়েস্ট ইন্ডিজ, বাংলাদেশ, ভারত, মালয়েশিয়া, মায়ানমার, থাইল্যান্ডসহ পূর্ব এশিয়ার প্রায় সকল দেশেই পাওয়া যায়। এছাড়া ফুলচাষীরা এই গাছ বাড়ির বাগানে ও টবে রোপন করে থাকে। গুল্ম জাতীয় এই গাছটি সাধারনত ১ মিটার (৩.৩ ফুট) পর্যন্ত লম্বা হয়ে থাকে। পত্র সবৃন্তক, পত্রবৃন্ত অনূর্ধ্ব দেড় সেন্টিমিটার লম্বা, পত্রফলক ১০ থেকে ১২ সেন্টিমিটার, সুস্পষ্টভাবে বল্লমাকার, দুদিকে ক্রমান্বয়ে সরু, পাতলা ঝিল্লিময় ও মসৃণ। পাতা বিপ্রতীপ ও কাঁচা সবুজ রঙের। এই গাছের গোড়া থেকেই ডালপালা জন্মায়। পুষ্পমঞ্জরিতে ৮ থেকে ১০টি করে ফুল থাকে। মঞ্জরিদণ্ড প্রায় সাত সেন্টিমিটার উঁচু। দলমণ্ডল উজ্জ্বল, গাঢ়-রক্তিম-লাল ও মসৃণ। পরাগধানী প্রায় আড়াই সেন্টিমিটার লম্বা। প্রস্ফ‌ুটনকাল প্রায় বর্ষব্যাপী। ফল লম্বাটে, আগা চোখা, পরিপক্ব হলে আপনা আপনিই ফেটে যায়। ভেতরটা মসৃণ ও কোমল তুলায় পূর্ণ। Fruits Seeds Seed with parachute Seeds close up Flower closeup Flowers with ants feeding on the nectar Monarch caterpillars feeding on Milkweed. Asclepias curassavica 'Silky Gold' উইকিমিডিয়া কমন্সে মরিচা ফুল সংক্রান্ত মিডিয়া রয়েছে। "Common Names for Tropical Milkweed (Asclepias curassavica)". Encyclopedia of Life. Retrieved 2014-03-22. "Common Names for Tropical Milkweed (Asclepias curassavica)". Encyclopedia of Life. Retrieved 2014-03-22. মোকারম হোসেন (২২-০৫-২০১৩)। "মরিচা ফুল"। প্রথম-আলো। সংগ্রহের তারিখ 2013-05-22।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] Hsueh KF, Lin PY, Lee SM, Hsieh CF (২০০৪)। "Ocular injuries from plant sap of genera Euphorbia and Dieffenbachia" (পিডিএফ)। J Chin Med Assoc। 67 (2): 93–8। পিএমআইডি 15146906। ১১ জুন ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০১৩।  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) http://www.floridata.com/ref/A/ascl_cur.cfm Jepson Manual Treatment USDA Plants Profile